In nomine domini, amen. Anno incarnationis eiusdem M° CCC° vicesimo septimo, mense maii, ego Loreta vxor Galtheri Poisseneti de Dyuione, notum facio vniuersis, quod ego laude et assensu dicti mariti mei, vendo pro me et meis heredibus ac imperpetuum quitto, Guioto de Grosso Bosco domicello et Ysabelli eius sorori, vnum mansum cum pertinentiis eiusdem necnon et cum muro in eodem manso existente; videlicet: a latere rippare Susionis cum quid mansus situs est retro dictorum «les Chaudeaux», iuxta dictam rippariam Susionis hinc, et domum et mansum Guioneti dicti au Chaset de Dyuione fratris mee venditoris predicte inde. Quam quidem venditionem facio pretio octo librarum turonensium paruorum bonorum, michi a dictis emptoribus solutarum et de quibus me teneo plenarie pro pagato. Quare teneor ex pacto et promitto pro me et meis heredibus, etc. Ego Galtherus Poissenetus maritus dicte Lorete predictus predicta, laudo dicteque vxori mee quo ad venditionem huiusmodi auctoritatem probui et probeo. Et promitto per iuramentum meum super sancta Dei euuangelia corporaliter prestitum, et sub obligatione omnium bonorum meorum, contra tenorem presentium non venire, et insuper nos coniuges predicti volumus compelli ad premissorum obseruantiam, etc. In quorum testimonium, etc. Actum in presentia Johannis Piquardi coadiutoris Johannis Rateti notarii dyuionensis, Stephani Oilerii filii quondam Johanneti de Varangiis morantis apud Dyuionem, et Juliani filii quondam Villeti de Saceyo, testium ad hoc vocatorum, anno et mense predictis. — Hoc facto nichil.